| Tractatus matrimonii inter Ludovicum primogenitum regis Philippi Pulcri et Margaretam secundo genitam ducis Burgondie Roberti | Robertus , dux Bourgondie , Francie camerarius . Notum universis tam presentibus quam futuris quod inter excellentissimum principem , dominum philippum , Dei gracia Francorum regem , illustrissimum karissimum dominum nostrum , ex una parte , et nos , ex altera , inite convente et bona fide firmate sunt convenciones que inferius subsecuuntur , videlicet quod ipse dominus noster rex , pro parte sua , et nos , pro parte nostra , curabimus et faciemus quod Ludovicus , ipsius domini regis primogenitus , et Margareta , filia nostra secundo genita , statim cum ipsi ad annos nubiles pervenerint , optanter super hoc premitus assensu et dispensatione Sedis Apostolice matrimonialiter insimul copullantur , nos vero convenimus et promisimus predicto domino nostro regi pro filio suo et ad opus ipsius quod , nos , eidem filio suo dabimus in maritagium cum predicta filia nostra cencies mille libras parvorum turonensium in pecunia numerata , solvendas terminis qui secuuntur , videlicet vinginti quinque millia librarum ipsa die qua predictum matrimonium in facie ecclesie sollempnirari continget ; item , quindecim millia librarum eadem die anni circulo revoluto ; item , alia quindecim millia librarum eadem die alio anno similiter revoluto ; et sic de anno in annum ad eumdem terminum quolibet anno quindecim millia librarum turonensium parvarum quousque dicte cencies mille libre fuerint eidem filio dicti domini nostri regis integre persolute . Item , nos convenimus et promisimus nos daturos predicte filie nostre in maritagium cum eodem predicti domini nostri regis filio sexcies mille liberatas terre ad parvos turonenses per nos convenientes assidendas eidem , tria millia libratas terre statim in ipsa sollenizacione matrimonii supradicti in modum qui sequitur , videlicet mille liberatas terre quas ipse dominus rex , ex dono suo , nobis assidere tenetur ; item , terram quam habemus blanc in quantum sufficere poterit ipsa terra ; item , feoda et hommagium illarum rerum quas dominus Campanie tenet a nobis , et similiter feoda et hommagium illarum rerum que apud Vitriacum et apud Essoy tenentur a nobis apprecienda in assignacione predicta quantum sufficere potuerunt ad assisyam terre secundum ipsius patrie consuetudinem faciendam ; et illud quod post factam assisiam predictorum deerit assidendum de dictis tribus millibus libratis terre , nos , in locis competentibus perficere tenebimus ac etiam assidere . Item , alia tria millia libratas terre quousque nos ea predicte filie nostre sufficienter et in locis competantibus assiderimus , reddemus annuatim solvendo eidem predicti domini nostri regis filio ad diem sollempnizacionis predicti matrimonii anno quolibet ad duos terminos tria millia librarum turonensium parvorum , videlicet in festo Resurectionis Domini mille et quingentas libras , et in festo Sanctorum Omnium mille et quingentas libras , et sic annuatim quousque fecerimus assisiam predictam . Ita quod quandocumque nos dicta tria millia libratas terre vel eorum partem eidem filie nostre convenienter assiderimus pro parte eorum assignata et tradita , cessabit et decrescet pro rata equivalenti solutio annualis prestationis preddicte . Pro quibus tribus millibus libris turonensium parvorum annuatim solvendis , ut premissum est , nos , eidem domino nostro regi pro dicto filio et ad opus ipsius ducatum nostrum Burgondie et totam terram nostram in regno Francie constitutam ex nunc specialiter obligamus et remanere volumus obligatam . Predictus vero dominus noster rex dictam Margaretam , si contingerit ipsam esse Francie reginam , dotabit de duodecim millibus libratis terre ad parvos turonenses . Si vero non contingerit ipsam esse Francie reginam , ipse dominus noster rex dotabit eamdem de sex millibus libratis monete ejusdem , quod dotalicium ipse dominus noster rex faciet eidem filie nostre in locis competentibus assignari . Actum fuit insuper et expresse conventum inter predictum dominum nostrum regem et nos , pro nobis et liberis nostris predictis et ad opus eorum , quod , si dictos liberos nostros vel eorum alterum ante sollempnizacionem dicti matrimonii dicedere contingat , convenciones hujusmodi totaliter vacuentur , et omni careant robore firmitatis . Si vero post contractum et in facie ecclesie sollempnizatum predictum matrimonium inter eos , contingat ipsos vel alterum eorum decedere , liberis non extantibus ex eisdem , suma predictarum cencies mille librarum turonensium parvorum pro ea rata qua soluta fuerit vel termini solutionis cesserint , predicti domini nostri regis seu dicti filii sui erit et sibi remanere debebit pro ea vero rata quam nec soluta fuerit nec termini solutionis cesserint , nos quitti remanere debebimus et totaliter liberati , et dicte sexcies mille libre terre ad nos revertentur , et in nostra dispositione libera remanebunt . Si vero post contractum et sollempnizatum inter eos predictum matrimonium , ipsi decesserint , vel alter eorum superstitibus liberis ex eorum predicto matrimonio procreatis in casu quem dominus avertat , in quo ipsius domini nostri regis predictus filius in vita sua non esset rex Francie , liberi ex illo eorum matrimonio superstites , dum tamen comitatus Campanie ad eosdem nullatenus obvenisset si sint masculi , habebunt viginti millia libratas terre ad parvos turonenses de terra ipsius domini nostri regis in regno Francie situatas detenter et in locis competentibus ab ipso domino nostro rege vel ejus successoribus assidendas eisdem . Si vero sint femine masculis ex illo matrimonio nonobstantibus quelibet , habebit mille libratas terre ad parvos turonenses convenientes eisdem in terra regni Francie predicti domini nostri regis assidendas , et cum hiis duodecim millia librarum turonensium parvorum in peccunia numerata pro ipsis matrimonialiter collocandis . Has autem conventiones et promissiones omnes et singulas prout singulas superius sunt expresse , promisimus et promittimus bona fide ac ad sancta Evuangelia juravimus nos pro parte nostra facturos , curaturos et integraliter complecturos ad hoc , excepto quod si quod absit contingeret nos habere vel successores nostros in solutione dictarum peccunie sumarum in aliquo de premissis terminis deficere volumus astringi juramento predicto , sed obligamus nos et successores nostros si deficeremus in solutione predictarum peccunie sumarum in terminis antedictis vel aliquo eorumdem terminorum ostagia continue venimus in propriis personis tenere quousque de predictis summis in quarum solutione defecerimus integraliter fuerit sattifactum ad nos et successores nostros firmiter obligantes volentesque nos et ipsos remanere specialiter obligatos . Et in testimonium et memoriam perpetuam omnium et singulorum premissorum , presentibus litteris nostrum fecimus apponi sigillum . Actum apud abbatiam Minoris sarum Lugi Campi , die sabbati post festum Beate Mathie apostoli , anno Domini M ducentesimo nonagesimo nono , mense febrari .